સૂત્રો અનુસાર તમામ સુરક્ષા એજન્સીઓ ભારત-પાકિસ્તાનના રસ્તે થઇને હવાલા દ્વારા થતા કાળા કારોબાર પર નજર રાખી રહી છે અને આ હવાલા સોદા આતંકી સંગઠનો દ્વારા થઇ રહ્યા છે. જેમાં કેટલાય અલગતાવાદી નેતાઓની સંડોવણી બહાર આવી છે. હુર્રિયતના સાત નેતાઓને ગઇ કાલે પતિયાલા હાઉસ કોર્ટમાં રજૂ કરવામાં આવ્યા હતા અને સુનાવણી બાદ કોર્ટે તમામ આરોપીઓને એનઆઇએના દસ દિવસના રિમાન્ડ પર મોકલી આપ્યા છે. હવે આ કેસની સુનાવણી આગામી ૪ ઓગસ્ટે યોજાશે.